شه‌فه‌ق نیوز- هه‌رچه‌ن ده ئی هه‌فته ک چگ، وه خاتر
کورونا، ده‌وڵه‌ت وت ک بایەد فرەتر لە سێ‌کوت کارمه‌نده‌یلە ده سه‌ر کار نه‌بن و ئەو
دووەیان ده ماڵ دوورکاری بکه‌ن، باوجی وه بوونه‌ی گووش نەتەکانن لە ئی فرمانه و
هاوردن کارمه‌نده‌یل وه سه‌ر کار، چه‌ن فرمانێ تر دریا وه ئێدارەیلە ک یه‌کێ له‌یان
یه بی ک په‌نج‌کوت کارمه‌نده‌یله بچنە سه‌ر کار و چوار کوتێیان نەچنە سه‌ر کار.
ئمڕوو ره‌ییس سازمان ئستخدامی کشور ده وت‌ووێژێ وه‌رد ده‌نگ
و ره‌نگ ئێران وت: گشت ئداره‌یله، ده ئی هه‌فته ک دیاێ ته‌عتیلن مه‌ر ره‌ییس گه‌ورای
ئه‌و ئداره، تاکمه‌که‌سێ له کارمه‌نده‌یله ئه‌ڔا ئه‌نجام داین کار فره فره لازمێ،
بچڕێ وه سه‌ر کار.
ئه‌وی وت: بەرپرسە‌یلە بایەد تا دتوانن کەمتر ژێردەسەیلەیان
بچڕنە سەر کار.
جەمشێر ئەنساری، دۆماجار وت: داخوازمان لە وڵاتوەندەیلە یەسە
ک تا دتوانن تا دو سێ هەفتەی تر شوونگری کارە‌یلەیان دە ئدارەیلە بخەنە دۆما تا بەشکەم
بتوانیمن زەنجیرەی کورونا ببڕیم.
بڕێ دویشن ک هادەێ ئی وەز و وەزیاتە تا چە‌ن هەفتە‌ی تر،
بان ئەڵ بان، دریژە داشتووبێ.
